О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 76
Взето с Протокол No 5 от заседание на Общински съвет гр.Чепеларе, проведено на 31.01.2008 година
ОТНОСНО: Изменение и допълнение на Правилника за организиране на дейността на Общински съвет - Чепеларе

Общински съвет – Чепеларе, като изслуша предложението на инж. Банко Вуров – Председател на ОбС и след станалите разисквания на основание чл. 21, ал. 3 от ЗМСМА във връзка с новите изисквания на чл. 26, ал. 1 и чл. 34, ал. 2 от ЗМСМА, и във връзка с постъпило писмо от Областен управител на област Смолян с изх. № 27-2224-ПНО/07.12.2007 година
Р   Е   Ш   И:

Общински съвет – Чепеларе приема следните изменения и допълнения в Правилника за организиране на дейността на Общински съвет – Чепеларе:

“Чл. 13. Председателят на Общинския съвет получава възнаграждение в размер 50 % от заплатата на Кмета на Община Чепеларе, считано от 01.01.2008 година.”

“Чл. 22, ал. 2. Размерът на възнаграждението на общинския съветник се определя, както следва, считано от 01.01.2008 година:

1. Общият размер на възнаграждението на общинския съветник за един месец е равен на 50 % от средната брутна работна заплата в общинската администрация за последния месец от предходното тримесечие по данни на Националния статистически институт.

2. За неявяване в заседание на комисия на общинския съвет – санкция 10 % от възнаграждението;

3. За неявяване в заседание на общинския съвет – санкция 20 % от възнаграждението;”

“Чл. 67, ал. 5. 7-дневният срок за изпращане на решенията на общинския съвет до областния управител и кмета започва да тече от деня на подписване на протокола на заседанието от председателя.”

“Чл. 67, ал. 7. Общинските съветници имат право в 7-дневен срок от деня на заседанието да преразгледат протокола и да поискат поправки в него. При спор въпроса се решава в общинския съвет в следващото заседание.”

“Чл. 73, ал. 1. Кметът на Общината може да върне за ново обсъждане незаконосъобразните или нецелесъобразните актове на общинския съвет или да оспорва незаконосъобразните актове пред административния съд и да иска спиране изпълнението на общите административни актове и действието на подзаконовите нормативни актове. Кметът на Общината не може да върне за ново обсъждане по целесъобразност вътрешнослужебните актове, свързани с организацията и дейността на общинския съвет и на неговите комисии. Върнатият за ново обсъждане акт заедно с мотивите за връщането му се изпраща на председателя на общинския съвет в 7-дневен срок от получаването му.”

“Чл. 73, ал. 3. Общинският съвет може да отменя административните актове, издадени от Кмета на Общината, които противоречат на актове, приети от съвета, в 14-дневен срок от получаването им. В същият срок съвета може да оспорва незаконосъобразните административни актове, издадени от Кмета на Общината, пред съответния административен съд.”

-Общ брой на общинските съветници: 13

-Гласували: 13
“ЗА” 13
“ПРОТИВ” 0

“ВЪЗДЪРЖАЛ СЕ” 0

